Р е п у б л и к а С р б и ј а

ГРАД УЖИЦЕ

Градска управа за инспекцијске послове

и комуналну полицију

VII број: 021- 4/19

02.04.2019. године

Ужице, Вуколе Дабића 1-3

**ИЗВЕШТАЈ О РАДУ**

**ИНСПЕКЦИЈСКИХ СЛУЖБИ У 2018. ГОДИНИ**

Ужице, март 2019.године

**НАДЛЕЖНОСТ**

Инспекцијки послови обављају се у оквиру Одељење за инспекцијске послове Ово Одељење обавља следеће послове:

**-** врши надзор над применом Закона о планирању и изградњи и других прописа и општих аката, стандарда, техничких норматива и норми квалитета, који се односе на пројектовање, грађење и реконструкцију објеката (високоградња, нискоградња и др.), на извођење појединих грађевинских радова на тим објектима и грађење објеката на прописан начин,

- прати стање, предлаже мере и врши надзор над применом закона и подзаконских аката из области заштите животне средине, поступања са отпадним материјама, заштити од нејонизујућих зрачења, заштити природе, заштити од буке у животној средини, поступању са хемикалијама, управљању отпадом и о процени утицаја на животну средину, доноси решења и налаже мере и прати њихово спровођење,

- прати стање, предлаже мере и врши инспекцијски надзор над законитошћу рада правних лица које обављају комуналну делатност и поступање предузетника и грађана, у погледу придржавања закона, других прописа и општих аката, надзор у области уређивања и одржавања објеката и јавних површина, прати јавну хигијену, уређење Града, јавних зелених површина, јавне расвете, снабдевање насеља водом и одвођења отпадних вода, снабдевање електричном и топлотном енергијом, изношење и депоновање смећа., сахрањивање, гробља, кафилерије, димничарске услуге, делатности пијаца, чистоћу јавних површина, раскопавање улица и других јавних површина и друге послове комуналне хигијене,

- прати стање, предлаже мере и врши инспекцијски надзор над извршавањем закона и других прописа на одржавању, заштити, изградњи и реконструкцији локалних и некатегорисаних путева, надзор над применом општинских одлука у којима се регулише саобраћај и саобраћајна сигнализација, издају дозволе за вршење истовара и утовара робе из моторних возила,

- прати стање, предлаже мере и врши инспекцијски надзор над законитиошћу у обављању друмског локалног превоза и то: ванлинијског превоза путника, линијског и ванлинијског превоза ствари, превоза за сопствене потребе лица и ствари и ауто-такси превоза,

- прати стање, предлаже мере и врши инспекцијски надзор над радом установа у области предшколског васпитања и образовања, основног и средњег образовања,

- врши инспекцијски надзор у области трговине ван продајног објекта (осим даљинске трговине), истицања и придржавања радног времена и истицања пословног имена; врши инспекцијски надзор у области заштите права потрошача у делу надлежности града и предузима мере предвиђене Законом о заштити потрошача.

- врши инспекцијски надзор у складу са Законом о становању и одржавању зграда,

- врши инспекцијски надзор у области туризма, у складу са Законом о туризму

- врши инспекцијски надзор у области спорта, у складу са Законом о спорту.

- у оквиру Одељења организује се извршење извршних или коначних решења из делокруга Градске управе, сачињава записник, воде потребне евиденције, сарађује са инспекторима, другим органима и организацијама у циљу успешнијег обављања послова, ангажују се непосредни извршиоци за извршење решења, по потреби обезбеђује присуство полиције код извршења решења,

**ОСНОВНЕ НАПОМЕНЕ**

У Одељењу за инспекцијске послове у 2018. години на пословима инспекцијског надзора на крају године било је ангажовано 10 градских инспектора, од укупно 14 колико је према важећој систематизацији предвиђено за вршење инспекцијског надзора у седам области (комунална, комунални послови, трговина и туризам, грађевинска, просветна, инспекција за заштиту животне средине, инспекција за друмски саобраћај и инспекција за саобраћај и путеве). Постојећи број извршилаца није довољaн за успешно и благовремено обављање свих задатака у наведеним областима и много је мањи од броја инспектора у другим градовима приближне величине.

Проблем недовољног броја инспектора посебно је изражен у комуналној и просветној инспекцији у којима је од 7 систематизованих радника на крају године било 4 извршиоца. Један комунални инспектор је ангажован на пословима озакоњења а један је претходне године распоређен на послове инспектора за саобраћај и путеве, па су послове комуналног инспектора обављала само два извршиоца.

Инспектор за друмски саобраћај задужен је за контролу 420 регистрованих ауто-такси возила која имају решења о обављању делатости, као и нерегистрованих превозника.

У просветној инспекцији надзор се након поделе надлежности врши над радом Предшколске установе која има 10 објеката, 6 основних школа са укупно 10 издвојених сеоских одељења и 3 средње школа. Инспекцојску контролу наведених субјеката вршилa је једна инспекторка, што је резултовало да у се 2018. години нису могле прегледати све школе са издвијеним одељењима, као ни сви објекти Предшколске установе.

Од укупно 1.950 предмета, 812 предмета односило се на надлежности комуналне инспекције, 444 предмета су из надлежности саобраћајних инспекција и 256 предмета из надлежностиинспектора за комуналне послове, трговину и туризам.

У протеклој години инспекторима је издат 1.251 налог за инспекцијски надзор.

У 2018. години наплаћено је укупно 257.000 динара на име изречених прекршајних налога од чега је 200.000 динара наплаћено у року од 8 дана (половина новчане казне), **а** 57.000 динара је наплаћено у извршном поступку преко Прекршајног суда.

Инспекторка за друмски саобраћај изрекла је новчане казне у укупном износу од 650.000 динара.

Остало је да се наплати укупно још 1.180.000 динара на име изречених казни преко суда из претходне године.

Посебно је потенциран превентивни рад сваке од градских инспекција који се остварује крој јавност у раду а нарочито објављивањем планова инспекцијског надзора и контролних листи, пружањем стручне и саветодавне помоћи надзираном субјекту, са циљем спречавања настанка штетих последица по заштићена добра, права и интересе.

На сајту града објављени су годишњи планови рада свих градских инспекција за 2019. годину и планирани су редовни, ванредни, контролни и допунски инспекцијски надзори по областима рада. Посебан акценат стављен је на процену ризика и тежину штетних последица, као и на превентивни рад у свим областима.

Сви годишњи планови рада посебно садрже:

- Учесталост и обухват вршења инспекцијског надзора,

- Преглед надзираних субјеката код којих ће се вршити инспекцијски надзор,

- Територијално подручје на коме ће се вршити инспекцијски надзор,

- Процењени ризик,

- Период и ресурсе за вршење инспекцијског надзора,

- Планиране мере превентивног деловања инспекције и

- Очекивани обим ванредних инспекцијских надзора.

Писаних притужби на рад инспекција у току 2018. године није било.

У току 2018. године била је само једна организованиа обука за комуналне инспекторе и два стручна саветовања у вези са применом Закона о озакоњењу објеката.

Поред инспeктора, у Одељењу су у оквиру Одсека за ванредне ситуације и одбрану ангажована два извршиоца, један на пословима планирања одбране и један на пословима ванредних ситуација и заштите од елементарних непогода, један радник на пословима извршења решења, као и заједнички сарадник на пословима инспекције и комуналне полиције, чији је основни задатак вођење евиденције о прекршајним пријавама и пресудама Прекршајног суда и рад у пријемној канцеларији.

Проблем недовољног броја извршилаца и недостатака потребне опреме и средстава одражава се на рад и ефикасност градских инспекција.

Велики проблем представља чињеница да инспектори и радници у Одељењу немају на располагању своје обележено возило за свакодневне теренске послове седам градских инспекција и за потребе осталих радника у служби.

**ГОДИШЊИ ИЗВЕШТАЈ**

**КомуналнЕ ИНСПЕКЦИЈЕ ЗА 2018. ГОДИНУ**

Комунална инспекција врши инспекцијски надзор над законитошћу рада правних лица које обављају комуналну делатност и поступање предузетника и грађана, у погледу придржавања закона, других прописа и општих аката, надзор у области уређивања и одржавања објеката и јавних површина, прати јавну хигијену, уређење града, јавних зелених површина, јавне расвете, снабдевање насеља водом и одвођења отпадних вода, снабдевање електричном и топлотном енергијом, изношење и депоновање смећа., сахрањивање, гробља, кафилерије, димничарске услуге, делатности пијаца, чистоћу јавних површина, раскопавање улица и других јавних површина и друге послове комуналне хигијене, врши надзор над применом Закона о становању и одржавању зграда.

Инспекција у оквиру поверених послова врши инспекцијски надзор над применом следећих закона:

1. ЗАКОН О КОМУНАЛНИМ ДЕЛАТНОСТИМА ("Сл.гласник РС", број 88/2011, 104/2016 и 95/2018),

2. ЗАКОН О САХРАЊИВАЊУ И ГРОБЉИМА ("Сл.гласник РС", број 101/2005, 120/2012-УС, и 84/2013),

3. ЗАКОН О СТАНОВАЊУ И ОДРЖАВАЊУ ЗГРАДА("Сл. гласник РС", бр 104/2016)

4. ЗАКОН О ОГЛАШАВАЊУ ("Сл.гласник РС", број 6/2016)

Инспектор у оквиру изворне надлежности врши инспекцијски надзор над применом следећих одлука:

1. ОДЛУКА О КОМУНАЛНОМ УРЕЂЕЊУ ("Сл. лист града Ужица", бр. 6-1/2008, 21/2008, 17/2009, 14/2010, 15/2010, 13/2011, 17/2012, 12/2013, 22/2015 и 10/2017),

2. ОДЛУКА О ГРАДСКОЈ КАНАЛИЗАЦИЈИ ("Сл.лист општине Т. Ужице", број 5/77 и "Сл.лист Општине Ужице" број 1/03 и 11/07),

3. ОДЛУКА О ГРАДСКОМ ВОДОВОДУ ("Сл.лист општине Ужице", број 09/02,01/03 и 11/07 и "Сл.лист града Ужица",10/2017),

4. ОДЛУКА О САХРАЊИВАЊУ И ГРОБЉИМА ("Сл.лист општине Т. Ужице", број 06/79 и "Сл.лист Општине Ужице" број 1/03, 11/07 и 4/09),

5. ОДЛУКА О ДРЖАЊУ ЖИВОТИЊА НА ТЕРИТОРИЈИ ГРАДА УЖИЦА ("Сл.лист града Ужица" број 5/12 и 40/14),

6. ОДЛУКА О ОПШТЕМ КУЋНОМ РЕДУ У СТАМБЕНИМ И СТАМБЕНО-ПОСЛОВНИМ ЗГРАДАМА НА ТЕРИТОРИЈИ ГРАДА УЖИЦА ("Сл.лист града Ужица", број 22/2017),

7. ОДЛУКА О ЈАВНИМ ПАРКИРАЛИШТИМА ("Сл.лист града Ужица", број 06/2009,18/2012, 20/2013 и 10/2017),

8. ОДЛУКА О ОДРЕЂИВАЊУ ПОСЕБНИХ ЈАВНИХ ПАРКИРАЛИШТА ("Сл.лист града Ужица", број 12/09 и 17/09),

9. ОДЛУКА О САКУПЉАЊУ, ОДЛАГАЊУ И ДЕПОНОВАЊУ ЧВРСТОГ КОМУНАЛНОГ ОТПАДА ("Сл.лист града Ужица", број 08/10),

10. ОДЛУКА О СНАБДЕВАЊУ ТОПЛОТНОМ ЕНЕРГИЈОМ ГРАДА УЖИЦА ("Сл.лист града Ужица", број 15/10 и 10/17),

11. ОДЛУКА О ВРШЕЊУ ДИМНИЧАРСКИХ УСЛУГА ("Сл.лист општине Титово Ужице", број 4/81, 7/84, 6/89, 1/90 и 2/91 , "Сл.лист општине Ужице", број 6/92, 37/93, 1/94 и "Сл.лист града Ужице", број 1/03),

12. ОДЛУКА О ПИЈАЦАМА ("Сл.лист општине Титово Ужице", број 3/85, 6/89, 1/90, 2/91 и "Сл.лист општине Ужице", број 6/92, 3/93, 7/93, 1/94, 1/03 и 11/07),

13. ОДЛУКА О РАДНОМ ВРЕМЕНУ ТРГОВИНСКИХ, ЗАНАТСКИХ И УГОСТИТЕЉСКИХ ОБЈЕКАТА НА ТЕРИТОРИЈИ ОПШТИНЕ УЖИЦЕ ("Сл.лист општине Ужице", број 03/02, 6-1/06, 05/07, 20/09 и "Сл. лист града Ужица", бр. **38/2014** и 10/2017).

***Начин вршења и усклађеност поступања са Законом о инспекцијском надзору***

Инспекцијски надзор над применом закона, подзаконских аката и градских одлука из надлежности инспектора вршен је као редован, ванредан, контролни и допунски, а према облику, као теренски и канцеларијски, на основу налога издатих од стране руководиоца у складу са Законом о инспекцијском надзору. О предстојећем инспекцијском надзору странке су обавештаване у складу са Законом.

Рад инспекције је прилагођен и усклађен са одредбама Закона о инспекцијском надзору. Измене у инспекцијском надзору, усклађене са Законом о инспекцијском надзору, карактерише:

* израда планова инспекцијског надзора;
* процена ризика;
* организација превентивног деловања;
* израда и припрема контролних листа инспекције;
* израда образаца записника, налога, решења и др. у складу са Законом;
* издавање налога за инспекцијски надзор;
* начин поступања према странкама у поступку, у смислу обавештења, начина вођења инспекцијског поступка, права и дужности странки у поступку и друго и
* вођење евиденције о инспекцијском надзору;
* израда извештаја о раду и стручна усавршавања за примену Закона.

***Подаци и информације о деловању инспекције***

У складу са чланом 44. тачке 1.- 17. Закона о инспекцијском надзору (''Службени гласник РС'', број: 36/2015, 44/2018 – др.закон и 95/2018) којим су дефинисани елементи извештаја о делотворности инспекцијског надзора за 2018. годину, инспекција даје следеће податке и информације са објашњењима о свом деловању:

**1. Превентивно деловање инспекције (број спречених или битно умањених вероватних настанка штетних последица по законима заштићена добра, права и интересе (превентивно деловање инспекције, обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима)**

Превентивно деловање комуналне инспекције огледало се у саветодавним инспекцијским контролама надзираних субјеката у којима су надзирани субјекти упознати са важећим градским одлукама града Ужица, као и са изменама Закона о инспекцијском надзору, а у складу са годишњим планом инспекцијског надзора, као и о правима и дужностима надзираних субјекта у складу са чланом 20. Закона о инспекцијском надзору.

Превентивно деловање било је усмерено на области у којима се примењују одредбе Закона о становању и одржавању зграда, као и измењене градске одлуке и прописи.

Превентивно деловање инспекције остваривано је у оквиру редовних контрола и обиласка терена а посебно код заузећа јавних површина, бацања отпада и чишћења снега и леда, са циљем спречавања настанка штетних последица. У већини случајева странке су поступиле по сугестијама и усменим налозима инспектора и предмети су решавани без вођења поступка.

Почетком примене Закона о инспекцијском надзору долази до значајне промене у начину рада комуналне инспекције и промене праксе на коју су грађани навикли према ранијим прописима.

**2. Ниво усклађености пословања и поступања надзираних субјеката са законом и другим прописом, који се мери помоћу контролних листи**

У делу прекршаја прописаног радног времена, након измена градских одлука, уочава се смањење броја прекршилаца, али је у овој области и даље присутан висок ризик.

С обзиром на промене у прописима и значајно смањење броја инспектора (непосредно су ангажована два комунална инспектора), подаци о оствареним контролама по областима нису упоредиви са 2017. годином у делу ефеката надзора.

**3. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

Комунална инспекција је водила поступке у укупно 812 предмета. Од наведеног броја 331 предмет вођен је по захтевима странака а 481 по службенојдужности. Од наведеног броја предмета, донето је укупно 536 решења, сачињено је 179 записника и сачињено 99 службених бележака. Достављено је 156 дописа и обавештења странкама и 3 закључка о дозволи извршења.

Од 536 решења, 360 се односи на заузеће јавних површина, 112 на стамбене зграде а остала на друге предмете у вези комуналног реда у граду.

Комуналним инспекторима су издата 544 налога за инспекцијски надзор који се односе на редовну теренску контролу. Поред наведеног броја, део предмета у ванредним и непредвиђеним ситуацијама решаван без издавања налога.

Од 331 предмета по захтеву странака, 76 се односи на уллањање дрвећа, 65 на захтеве за продужење радног времена угоститељских објеката, 61 на заузеће јавних површина, 39 на стамбене зграде и 31 на изливање отпадних вода..

**4. Број утврђенх нерегистрованих субјеката и мере спроведене према њима**

Током вршења инспекцијског надзора, није откривен ни један случај да надзирани субјекти обављају делатност а да нису регистровани у Агенцији за привредне регистре.

**5. Мере предузете ради уједначавања праксе инспекцијског надзора и њихово дејство**

У оквиру Одељења за инспекцијске послове одржавани су састанци комуналних инспектора и инспектора за комуналне послове ради уједначавања праксе инспекцијског надзора, као и посебни састанци приликом почетка примене нових прописа. Израђивани су обрасци аката и договаран начин вршења инспекцијског надзора.

**6. Остварење плана и ваљаност планирања инспекцијског надзора, нарочито у односу редовних и ванредних инспекцијских надзора, броја редовних инспекцијских надзора који нису извршени и разлозима за то, као и броја допунских налога за инспекцијски надзор**

Остварен је планирани обим контрола упркос смањења броја непосредно ангажованих инспектора.

У погледу врсте надзора, у највећем броју случајева надзор се вршио као редован теренски надзор који је се обављао на територији града Ужица, а у складу са годишњим планом. Није било неизвршених редовних надзора, као ни допунских налога.

**7. Ниво координације инспекцијског надзора са инспекцијским надзором кога врше друге инспекције**

Највиши степен сарадње остварен је са инспектором за комуналне послове, трговину и туризам и са комуналном полицијом. Сарадња се огледала пре свега у размени информација о надзираним субјектима , заједничким радним састанцима и заједничким активностима. Сарадња са комуналном полицијом огледала се у пружању асистенције комуналне полиције у ситуацијама када је процењено да је то неопходно и у уклањању непрописно паркираних возила.

**8. Материјални, технички и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултати предузетих мера**

Комунална инспекција није имала своје возило, што је значајно отежавало рад инспектора на терену.

У 2018. години комунална инспекција је вршила инспекцијску контролу са два од укупно четири инспектора, јер је један инспектор био трајно ангажован на пословима пописа објеката за озакоњење.

**9. Придржавање рокова прописаних за поступање инспекције**

По већини предмета је поступано у року у складу са Законом о општем управном поступку а основни разлог кашњења у појединим предметима је чекање на стручно мишљење другог органа или надлежне комисије.

**10. Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

Против једног решења инспектора изјављена је жалба, која је одбијена у другостепеном поступку.

**11. Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле**

Писаних притужби на рад ове инспекције у току 2018. године није било.

**12. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**

У 2018. години организована је једна обука о примени одредаба Закона о становању и одржавању зграда.

**13. Иницијативе за измене и допуне закона и других прописа**

Због ефикаснијег остваривања циљева инспекцијског надзора, на радним састанцима дати су предлози за измене неких градских одлука које су везане за рад комуналне инспекције (Одлуке о радном времену трговинских, занатских и угоститељских објеката, Одлуке о комуналном уређењу града Ужица и др. одлука).

**14. Мере и провере предузете у циљу потпуности и ажурности података у информационом систему**

Јединствени информациони систем није успостављен од стране надлежног министарства. У оквиру градске управе води се привремена електронска евиденција поступања инспектора.

**15. Исходи поступања правосудних органа по захтевима за покретање прекршајног поступка, пријаве за привредни преступ и кривичне пријаве које је поднела инспекција**

У 2018. години контролу радног времена угоститељских објеката вршио је инспектор за комуналне послове, трговину и туризам а комунална инспекција је уручила два прекршајна налога за изливање отпадних вода.

**16. Уклањање невласничких паса**

У сарадњи са Службом зоохигијене ЈКП ''Наш дом'' Пожега организовано је 12 акција хватања невласничких паса, у којима је уклоњено 144пса, што је осетно мање од броја уклоњених паса из претходних година. Након збрињавања, вакцинисања и стерилизације, удомљено је 8 паса и враћена су 3 пса из прихватилишта, од којих 2 власницима.

За услуге ЈКП ''Наш дом'' издвојено је 1.610.000 динара за уклањање и збрињавање паса у прошлој години. На име накнаде штете за уједе паса и за нападе паса на стоку у сеоском подручју оштећеним лицима је исплаћено укупно 9.789.200 динара.



**ГОДИШЊИ ИЗВЕШТАЈ**

**инспектора за КОМУНАЛНЕ послове, трговинУ И ТУРИЗАМ**

**ЗА 2018. ГОДИНУ**

***Надлежност***

Инспектор за комуналне послове, трговину и туризам поред дела комуналних послова врши инспекцијски надзор у области трговине ван продајног објекта (осим даљинске трговине), истицања и придржавања радног времена и истицања пословног имена и друге послове из области трговине и туризма.

Инспектор у оквиру поверених послова врши инспекцијски надзор над применом следећих закона:

1. закон о трговини ("Сл. гласник РС", бр. 53/2010, 10/2013 и 44/2018 -др.закон)

2. ЗАКОН О СТАНОВАЊУ И ОДРЖАВАЊУ СТАМБЕНИХ ЗГРАДА („Сл.гласник РС“, бр. 104/2016)

Инспектор у оквиру изворне надлежности врши инспекцијски надзор над применом следећих одлука:

3. ОДЛУКА О КОМУНАЛНОМ УРЕЂЕЊУ ("Сл. лист града Ужица", бр. 6-1/2008, 21/2008, 17/2009, 14/2010, 15/2010, 13/2011, 17/2012, 12/2013, 22/2015 и 10/2017),

4. ОДЛУКА О РАДНОМ ВРЕМЕНУ ТРГОВИНСКИХ, ЗАНАТСКИХ И УГОСТИТЕЉСКИХ ОБЈЕКАТА НА ТЕРИТОРИЈИ ГРАДА УЖИЦА ("Сл.лист Општине Ужице", број 03/02, 6-1/06, 05/07, 20/09 и "Сл. лист Града Ужица", бр. 38/14 и 10/17),

6. ПРОГРАМ ПОСТАВЉАЊА ПРИВРЕМЕНИХ ОБЈЕКАТА НА ЈАВНИМ ПОВРШИНАМА

***Начин вршења и усклађеност поступања са Законом о инспекцијском надзору***

Инспекцијски надзор над применом закона, подзаконских аката и градских одлука из надлежности инспектора вршен је као редован, ванредан, контролни и допунски, а према облику, као теренски и канцеларијски, на основу налога издатих од стране руководиоца у складу са Законом о инспекцијском надзору. О предстојећем инспекцијском надзору странке су обавештаване у складу са Законом.

Рад инспекције је прилагођен и усклађен са одредбама Закона о инспекцијском надзору. Измене у инспекцијском надзору, усклађене са Законом о инспекцијском надзору, карактерише:

* израда планова инспекцијског надзора;
* процена ризика;
* организација превентивног деловања;
* израда и припрема контролних листа инспекције;
* израда образаца записника, налога, решења и др. у складу са Законом;
* издавање налога за инспекцијски надзор;
* начин поступања према странкама у поступку, у смислу обавештења, начина вођења инспекцијског поступка, права и дужности странки у поступку и друго и
* вођење евиденције о инспекцијском надзору;
* израда извештаја о раду и стручна усавршавања за примену Закона.

***Подаци и информације о деловању инспекције***

У складу са чланом 44. тачка 1.-17. Закона о инспекцијском надзору (''Службени гласник РС'', број: 36/2015, 44/2018 – др.закон и 95/2018)којим су дефинисани елементи извештаја о делотворности инспекцијског надзора за 2018. годину, инспекција даје следеће податке и информације са објашњењима о свом деловању:

1. **Број спречених или битно умањених вероватних настанка штетних последица по законима заштићена добра, права и интересе (превентивно деловање инспекције)**

Превентивно деловање комунално тржишне инспекције огледало се у саветодавним инспекцијским контролама надзираних субјеката, где су надзирани субјекти упознати са важећим градским одлукама града Ужица као и са изменама Закона о инспекцијском надзору, а у складу са годишњим планом инспекцијског надзора , о правима и дужностима надзираних субјекта у складу са чланом 20. Закона о инспекцијском надзору.

У односу на 2017. годину уочено је приметно повећање броја субјеката који за обављање делатности у утврђеним роковима прибављају одговарајућа одобрења.

2. **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима (превентивно деловање инспекције)**

Укупно је остварено 30 превентивних контрола. Током превентивних инспекцијских контрола надзирани субекти су добијали и стручну саветодавну помоћ из области инспекцијског надзора.

Циљ превентивног инспекцијског надзора био је подстицање и подржавање законитости пословања надзираних субјеката. .

**3. Ниво усклађености пословања и поступања надзираних субјеката са законом и другим прописом, који се мери помоћу контролних листи**

Уочава се помак у нивоу усклађености и поступања надзираних субјеката што се огледа и у броју субјеката који испуњавају градским одлукама утврђане услове.

Током вршења инспекцијског надзора, није откривен ни један случај да су надзирани субјекти обављали делатност а да нису регистровани у Агенцији за привредне регистре.

**4. Број откривених и отклоњених или битно умањених насталих штетних последица по закону заштићена добра, права и интересе (корективно деловање инспекције)**

Од укупно 256 предмета по којима је поступо инспектор, 84 предмета је примљено преко писарнице а 172 предмета је отворено по службеној дужности.

Издат је 191 налог за инспекцијску контролу.

Током инспекцијске контроле, сачињено је 79 записника, где је констатовано затечено стање, са описом откривених неправилности и мерама које треба предузети ради отклањања недостатака, са роковима за поступање по наложеним мерама.

Донето је 166 решења и 6 решења о дозволи извршења.

Написано је 30 прекршајних налога.

Сачињено је 17 службених бележака.

Поднета су два захтева за покретање прекршајног поступка.

Највећи број наведених мера предузет је у складу са Одлуком о комуналном уређењу града Ужица, „Службени лист града Ужица“, бр. 6-1/2008, 21/2008, 17/2009, 14/2010, 15/2010, 13/2011, 17/2012, 12/2013, 22/2015 и 10/2017, као и Одлуком о радном времену трговинских, занатских и угоститељских објеката на територији град Ужица "Службени лист града Ужица" бр. 03/02, 6-1/06, 05/07 и 20/09 и "Сл. лист града Ужица", бр. 38/2014 и 10/2017)

**5. Број утврђених нерегистрованих субјеката и мере спроведене према њима**

Није било нерегистрованих субјеката сходно Закону о инспекцијском надзору.

**6. Мере предузете ради уједначавања праксе инспекцијског надзора и њихово дејство**

Ради остваривања координације инспекцијског надзора, одржавани су редовни контакти са тржишном инспекцијом.

**7. Остварење плана и ваљаност планирања инспекцијског надзора, нарочито у односу редовних и ванредних инспекцијских надзора, број редовних инспекцијских надзора који нису извршени и разлозима за то, као и број допунских налога за инспекцијски надзор**

Остварен је планирани обим контрола.

У погледу врсте надзора, у највећем броју случајева надзор се вршио као редовни, теренски надзор који је се обављао на територији града Ужица, а у складу са годишњим планом. Није било неизвршених редовних надзора, као ни допунских налога.

**8. Ниво координације инспекцијског надзора са инспекцијским надзором кога врше друге инспекције**

Највиши степен сарадње остварен је са комуналном инспекцијом и комуналном полицијом. Сарадња са комуналном инспекцијом се огледала у размени информација о надзираним субјектима , заједничким радним састанцима и заједничким активностима. Што се тиче сарадње са комуналном полицијом, сарадња се огледала у пружању асистенције комуналне полиције у ситуацијама када је процењено да је то неопходно. Осим тога, организоване су и заједничке активности са тржишном инспекцијом.

**9. Материјални, технички и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултати предузетих мера**

Инспектор је повремено користио једно заједничко возило за све инспекцијске службе што је значајно отежавало његов рад.

Послове је обављао један инспектор.

**10. Придржавање рокова прописаних за поступање инспекције**

Није било одступања у погледу рокова прописаних за поступање инспекције. Притужби због ћутања администрације није било.

По свим предметима се поступило у року који је у складу са Законом о општем управном поступку.

**11. Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход**)

Није изјављена ни једна жалба на решења инспектора .

**12. Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле**

Није било притужби на рад инспектора.

**13. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**

У току 2018. године није било организоване обуке, као ни других облика стручног усавршавања инспектора.

**14. Иницијативе за измене и допуне закона и других прописа**

Због ефикаснијег остваривања циљева инспекцијског надзора, на радним састанцима дати су предлози за измене неких градских одлука које су везане за рад комунално тржишне инспекције (Одлука о кућном реду у стамбеним зградама, Одлука о радном времену трговинских, занатских и угоститељских објеката и Одлуке о комуналном уређењу града Ужица).

**15. Мере и провере предузете у циљу потпуности и ажурности података у информационом систему**

Јединствени информациони систем није успостављен од стране надлежног министарства. У оквиру градске управе води се привремена електронска евиденција поступања инспектора.

**16. Исходи поступања правосудних органа по захтевима за покретање прекршајног поступка, пријаве за привредни преступ и кривичне пријаве које је поднела инспекција**

Поднета су два захтева за покретање прекршајног поступка, изречена је новчана казна од стране Прекршајног суда.

Издато је 30 прекршајних налога и затражено је једно судско одлучивање. Прекршајни суд је у овом предмету изрекао опомену.

.



**ГОДИШЊИ ИЗВЕШТАЈ**

**ИНСПЕКТОРА ЗА ДРУМСКИ САОБРАЋАЈ**

**ЗА 2018. ГОДИНУ**

***Надлежност***

Инспектор за друмски саобраћај врши инспекцијски надзор над законитиошћу у обављању друмског локалног превоза и то: ванлинијског превоза путника, линијског и ванлинијског превоза ствари, превоза за сопствене потребе лица и ствари и аутотакси превоза, као и надзор над применом општинских одлука у којима се регулише превоз у друмском саобраћају.

Инспектор за друмски саобраћај у оквиру поверених послова врши инспекцијски надзор над применом следећих закона:

1. Закон о превозу путника у друмском саобраћају ("Сл.гласник РС", број 68/15, 41/2018, 44/2018- др.закон и 83/2018)

2. Закон о превозу терета у друмском саобраћају ("Сл.гласник РС", број 68/15 и 41/2018)

Инспектор за друмски саобраћај у оквиру изворне надлежности врши инспекцијски надзор над применом следећих градских одлука:

1. ОДЛУКА О АУТО-ТАКСИ ПРЕВОЗУ ("Сл. лист града Ужица", број 13/11, 10/17 и 22/17)

2. ОДЛУКА О ВРШЕЊУ УТОВАРА И ИСТОВАРА РОБЕ ИЗ ТЕРЕТНИХ ВОЗИЛА ("Сл. лист града Ужица", број 13/17)

3. ОДЛУКА О УРЕЂЕЊУ ЛИНИЈСКОГ ПРЕВОЗА ПУТНИКА У ГРАДСКОМ И ПРИГРАДСКОМ САОБРАЋАЈУ ("Службени лист општине Ужице", број 5/05)

***Начин вршења и усклађеност поступања са Законом о инспекцијском надзору***

Инспекцијски надзор над применом закона, подзаконских аката и градских одлука из надлежности инспектора вршен је као редован, ванредан, контролни и допунски, а према облику, као теренски и канцеларијски, на основу налога издатих од стране руководиоца у складу са Законом о инспекцијском надзору. О предстојећем инспекцијском надзору странке су обавештаване у складу са Законом.

Рад инспекције је прилагођен и усклађен са одредбама Закона о инспекцијском надзору. Измене у инспекцијском надзору, усклађене са Законом о инспекцијском надзору, карактерише:

* израда планова инспекцијског надзора;
* процена ризика;
* организација превентивног деловања;
* израда и припрема контролних листа инспекције;
* израда образаца записника, налога, решења и др. у складу са Законом;
* издавање налога за инспекцијски надзор;
* начин поступања према странкама у поступку, у смислу обавештења, начина вођења инспекцијског поступка, права и дужности странки у поступку и друго и
* вођење евиденције о инспекцијском надзору;
* израда извештаја о раду и стручна усавршавања за примену Закона.

***Подаци и информације о деловању инспекције***

У складу са чланом 44. тачка 1.- 17. Закона о инспекцијском надзору (''Службени гласник РС'', број: 36/2015, 44/2018 – др.закон и 95/2018) којим су дефинисани елементи извештаја о делотворности инспекцијског надзора за 2018. годину, инспекција даје следеће податке и информације са објашњењима о свом деловању:

1. **Број спречених или битно умањених вероватних настанка штетних последица по законима заштићена добра, права и интересе (превентивно деловање инспекције)**

Почетком примене новог Закона о превозу путника у друмском саобраћају и изменом постојећих одлука о ауто-такси превозу и o утовару и истовару робе из теретних возила, вршен је превентивни надзор код одговарајућих субјеката. Због наведеног нису упоредиви сви подаци у односу на 2017. годину у погледу броја спречених или битно умањених штетних последица.

2. **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима (превентивно деловање инспекције)**

Ступањем на снагу нових градских одлука у више наврата, преко Градске управе за инспекцијске послове и комуналну полицију објављивана су саопштења за јавност и изјаве у вези са новим обавезама субјеката.

С обзиром на карактер инспекцијског надзора превентивни надзор је вршен у форми давања информација и упућивања странака на утврђене процедуре у оквиру контроле.

**3. Ниво усклађености пословања и поступања надзираних субјеката са законом и другим прописом, који се мери помоћу контролних листи**

Уочава се помак у нивоу усклађености и поступања надзираних субјеката са законом у области ауто-такси превоза, што се пре свега уочава и кроз повећање броја регистрованих таксиста у складу са новим прописима.

**4. Број откривених и отклоњених или битно умањених насталих штетних последица по закону заштићена добра, права и интересе (корективно деловање инспекције)**

Током контрола највише пажње посвећено је примени одредаба Одлуке о ауто такси превозу везаних за такси дозволу, идентификациони картон возила, евиденциони број и уговоре о раду запослених возача.

У новембру 2018. године ступиле су на снагу измене Закона о превозу путника у друмском саобраћају. Изменама је предвиђено да локалне самоуправе ограниче број возила у такси превозу у складу са својим потребама, саобраћајним инспекторима је дато у надлежност да контролишу уговоре о раду такси возача и предузимају мере у случају да возач нема доказ да је пријављен код послодавца у чијем возилу је затечен.

Са радом је почела и Комисија за утврђивање испуњености услова за обављање такси превоза, у чијем саставу је и саобраћајни инспектор. Досадашња пракса била је да се испуњеност услова за обављање такси превоза обавља на техничком прегледу, што је укинуто новим Правилником о регистрацији моторних и прикључних возила. Комисија је са радом почела у августу и до новембра извршен је преглед око 50 возила.

Током летњих месеци био је приметан пораст броја такси предузетника који су на одређен период пријавили престанак обављања делатности, али и поред тога су обављали такси делатност и 9 таксиста је санкционисано и искључено из саобраћаја због наведеног прекршаја.

Током године урађено је више осмочасовних акција у сарадњи са саобраћајном полицијом, приликом чега је контролисано и по 30 возила у смени.

Контроле инспектора за друмски саобраћај рађене су уз асистенцију саобраћајне полиције или комуналне полиције. Комунални полицајци немају овлашћење да заустављају возила у покрету и са комуналном полицијом углавном је вршена контрола такси превозника који су затечени на такси стајалиштима.

У области саобраћаја током 2018. године извршене су 374 контроле возила, од којих 348 у области ауто-такси превоза и 26 контрола нерегистрованих првозника.

Издато је 203 налога за инспекцијски надзор, од којих 177 за инспекцијски надзор такси превозника и 26 нерегистрованим превозницима.

Сачињено је 158 записника, од којих се 132 односи на ауто-такси превознике и 26 на нерегистроване превознике.

Донето је 30 решења и Прекршајном суду поднето 11 прекршајних пријава и уручено 37 прекршајних налога, од којих 34 ауто-такси превозницима и 3 налога нерегистрованим превозницима, са укупним износом новчаних казни од 650.000 динара.

Скидањем таблица из саобраћаја је искључено 38 возила на временски период од 10 односно 30 дана за регистроване превознике и на 90 дана за нерегистроване превознике.

Инспектор за друмски саобраћај члан је Савета за саобраћај и Комисије за распоређивање контејнера на територија града Ужица.

**5. Број утврђених нерегистрованих субјеката и мере спроведене према њима**

Евидентирано је 13 нерегистрованих субјекта, против 6 су поднесене прекршајне пријаве на основу Закона о превозу у друмском саобраћају и Закона о инспекцијском надзору и свих 6 возила је искључено из саобраћаја.

**6. Мере предузете ради уједначавања праксе инспекцијског надзора и њихово дејство**

Уједначавање праксе вршено је у комуникацији и према инструкцијама републичког инспектора за друмски саобраћај са којим је остварена веома добра сарадња.

**7. Остварење плана и ваљаност планирања инспекцијског надзора, нарочито у односу редовних и ванредних инспекцијских надзора, број редовних инспекцијских надзора који нису извршени и разлозима за то, као и број допунских налога за инспекцијски надзор**

С обзиром на карактер субјеката надзора који делатност обављају возилом у саобраћају, контроле су спровођене као ванредне контроле, а редован инспекцијски надзор вршен је према општем налогу у складу са планом инспекцијског надзора који је испуњен у планираној мери. Број субјеката који подлежу инспекцијском надзору (у области ауто-такси превоза има 420 регистрованих возила) превазилази физички обим могућих контрола од стране једног инспектора.

**8. Ниво координације инспекцијског надзора са инспекцијским надзором кога врше друге инспекције**

Остварена је добра координација и спровођење заједничких активности са републичким инспекторима из друмског саобраћаја и инспекцијом рада.

**9. Материјални, техничкки и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултати предузетих мера**

Инспектор није могао да користи возило за потребе инспекцијских служби, јер грдаске инспекције немају своје возоло, што је значајно отежавало рад.

Послове је обављао један инспектор.

**10. Придржавање рокова прописаних за поступање инспекције**

Није било одступања у погледу рокова прописаних за поступање инспекције. Притужби због ћутања администрације није било.

**11. Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход**)

У 2018. години није било жалби на решења инспектора.

**12. Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле**

Није било притужби на рад инспектора.

**13. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**

Нису организоване обуке ни други облици стручног усавршавања инспектора.

**14. Иницијативе за измене и допуне закона и других прописа**

Иницијативе за дораду градских прописа из области саобраћаја исказиване су кроз учешће у припреми измена прописа из наведених области.

**15. Мере и провере предузете у циљу потпуности и ажурности података у информационом систему**

Јединствени информациони систем није успостављен од стране надлежног министарства. У оквиру градске управе води се привремена електронска евиденција поступања инспектора.

**16. Исходи поступања правосудних органа по захтевима за покретање прекршајног поступка, пријаве за привредни преступ и кривичне пријаве које је поднела инспекција**

Поднето је 11 прекршајних пријава и издато 37 прекршајних налога. У свим окончаним прекршајним поступцима починиоци су оглашени кривим.

Нису подношене пријаве за привредни преступ и кривичне пријаве.



**ГОДИШЊИ ИЗВЕШТАЈ**

**ИНСПЕКТОРА ЗА САОБРАЋАЈ И ПУТЕВЕ**

**ЗА 2018. ГОДИНУ**

***Надлежност***

Инспектор за саобраћај и путеве врши инспекцијски надзор над извршавањем закона и других прописа на одржавању, заштити, изградњи и реконструкцији локалних и некатегорисаних путева и прати стање на путевима, врши и надзор над применом градских одлука у којима се регулише саобраћај и саобраћајна сигнализација; издаје дозволе за вршења истовара и утовара робе из моторних возила; по потреби врши и инспекцијски надзор над законитиошћу у обављању друмског локалног превоза и то: ванлинијског превоза путника, линијског и ванлинијског превоза ствари, превоза за сопствене потребе лица и ствари и аутотакси превоза.

***Напомена:*** Инспектор за саобраћај и путеве почео је практично са радом у августу 2018. године, доношењем нове Одлуке о заштити општинских и некатегорисаних путева.

Инспектор за саобраћај и путеве у оквиру поверених послова врши инспекцијски надзор над применом следећих закона:

1. Закон о путевима ("Сл. гласник РС", бр. 41/2018 и 95/2018 - др. закон)

Инспектор за саобраћај и путеве у оквиру поверених послова врши инспекцијски надзор над применом следећих oдлука:

1. ОДЛУКА О ЗАШТИТИ ОПШТИНСКИХ И НЕКАТЕГОРИСАНИХ ПУТЕВА ("Сл. лист града Ужица", бр.30/2018)

***Начин вршења и усклађеност поступања са Законом о инспекцијском надзору***

Инспекцијски надзор над применом закона, подзаконских аката и градских одлука из надлежности инспектора вршен је као редован, ванредан, контролни и допунски, а према облику, као теренски и канцеларијски, на основу налога издатих од стране руководиоца у складу са Законом о инспекцијском надзору. О предстојећем инспекцијском надзору странке су обавештаване у складу са Законом.

Рад инспекције је прилагођен и усклађен са одредбама Закона о инспекцијском надзору. Измене у инспекцијском надзору, усклађене са Законом о инспекцијском надзору, карактерише:

* израда планова инспекцијског надзора;
* процена ризика;
* организација превентивног деловања;
* израда и припрема контролних листа инспекције;
* израда образаца записника, налога, решења и др. у складу са Законом;
* издавање налога за инспекцијски надзор;
* начин поступања према странкама у поступку, у смислу обавештења, начина вођења инспекцијског поступка, права и дужности странки у поступку и друго и
* вођење евиденције о инспекцијском надзору;
* израда извештаја о раду и стручна усавршавања за примену Закона.

***Подаци и информације о деловању инспекције***

У складу са чланом 44. тачка 1.-17. Закона о инспекцијском надзору (''Службени гласник РС'', број: 36/2015, 44/2018 – др.закон и 95/2018) којим су дефинисани елементи извештаја о делотворности инспекцијског надзора за 2018. годину, инспекција даје следеће податке и информације са објашњењима о свом деловању:

1. **Број спречених или битно умањених вероватних настанка штетних последица по законима заштићена добра, права и интересе (превентивно деловање инспекције)**

Због почетка рада инспектора за саобраћај и путеве у августу 2018. године нису упоредиви подаци у односу на претходну годину у погледу броја спречених или битно умањених штетних последица.

2. **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима (превентивно деловање инспекције)**

Преко месних заједница и Градске управе за инспекцијске послове и комуналну полицију давана су саопштења за јавност и изјаве у вези са обавезама субјеката.

С обзиром на карактер инспекцијског надзора превентивни надзор је вршен у форми давања информација и упућивања странака на утврђене процедуре у оквиру контроле.

**3. Ниво усклађености пословања и поступања надзираних субјеката са законом и другим прописом, који се мери помоћу контролних листи**

Градска Одлука о заштити општинских и некатегорисаних путева усклађена је са новим Законом о путевима, чиме је омогућена и примена контролних листи.

**4. Број откривених и отклоњених или битно умањених насталих штетних последица по закону заштићена добра, права и интересе (корективно деловање инспекције)**

Одлуком о заштити општинских и некатегорисаних путева омогућено је у већој мери конкретно деловање инспектора и предузимање одговарајућих мера из његове надлежности.

Сложена конфигурација терена и велика површина захвевају доста времена и обезбеђено превозно средство, како би се изашло у сусрет свим потребама и захтевима грађана. Чињеница да инспекције немају возило за сопствене потребе, отежавала је у великој мери успешно обављање задатака на терену.

Најчешћи проблем представљало је заузеће пута и путног замљишта, уз радње које је забрањено вршити на путу, као недовољно ангажовање власника и корисника имања приликом раскресивања растиња поред путева.

Опомињање странака није увек давало очекиване резултате, па су подношени пректшајни налози и пријаве. Током 2018. године поднете су 3 прекршајна налога, од којих 2 због заузећа пута и путног замљишта и један због радње које је забрањено вршити на путу и 5 прекршајних пријава због нераскресивања растиња крај пута.

ЈП „Србијашуме“ најчешће је пријављивано од стране месних заједница и појединаца, због оштећења некатегорисаних путева, које су појединци и фирме чинили приликом извлачења дрва из шуме. Предмети су углавном решавани инсистирањем и молбама инспектора да надлежне службе ЈП „Србијашуме“ путеве доведу у првобитно стање, јер су запрећене казне изузетно мале па се подношењем прекршајне пријаве не би остварио потребан ефекат.

Инспектор често није био у прилици да са странком изађе на терен, већ је сам излазио на лице места, због чега није било могућности да у свим ситуацијама контролисаном субјекту уручи налог за инспекцијски надзор.

Током 2018. године, решавано је укупно 65 предмета, од којих је 28 било у вези заузећа пута и путног замљишта.

Усмено су упозорене странке у 25 предмета и наложено је 37 мера у записницима.

Издат је 51 налог за инспекцијски надзор.

Остали предмети су решени договором са прекршиоцима или упућивањем странке другом надлежном органу.

**5. Број утврђених нерегистрованих субјеката и мере спроведене према њима**

С обзиром на карактер области инспекцијског надзора и градске одлуке нису евидентирани нерегистровани субјекти.

**6. Мере предузете ради уједначавања праксе инспекцијског надзора и њихово дејство**

Послове обавља један инспектор, па је уједначавање праксе вршено само са другим локалним самуправама ради размене искустава.

**7. Остварење плана и ваљаност планирања инспекцијског надзора, нарочито у односу редовних и ванредних инспекцијских надзора, број редовних инспекцијских надзора који нису извршени и разлозима за то, као и број допунских налога за инспекцијски надзор**

План инспекцијског надзора остварен је у највећој мери и превлађивао је ванредни инспекцијски надзор.

**8. Ниво координације инспекцијског надзора са инспекцијским надзором кога врше друге инспекције**

Остварена је сарадња са другим инспекцијама у оквиру одељења и са комуналном полицијом.

**9. Материјални, технички и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултати предузетих мера**

Инспектор је повремено користио једно заједничко возило за све инспекцијске службе што је значајно отежавало његов рад.

Послове је обављао један инспектор.

**10. Придржавање рокова прописаних за поступање инспекције**

Није било већих одступања у погледу рокова прописаних за поступање инспекције.

Притужби због ћутања администрације није било.

**11. Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

У 2018. години није било жалби на решења инспектора.

**12. Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле**

Није било притужби на рад инспектора.

**13. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**

Нису организоване обуке и други облици стручног усавршавања инспектора.

**14. Иницијативе за измене и допуне закона и других прописа**

Усвајена је нова Одлука о заштити општинских и некатегорисаних путева.

**15. Мере и провере предузете у циљу потпуности и ажурности података у информационом систему**

Јединствени информациони систем није успостављен од стране надлежног министарства. У оквиру градске управе води се привремена електронска евиденција поступања инспектора.

**16. Исходи поступања правосудних органа по захтевима за покретање прекршајног поступка, пријаве за привредни преступ и кривичне пријаве које је поднела инспекција**

У периоду у коме је поступао инспекторније донета ниједна пресуда позахтевима за покретање прекршајног поступка

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ОБЛАСТ НАДЗОРА** | Издато налога за инсп. надзор | РЕШЕНО ПРЕДМЕТА | | | | | НАЛАГАЊЕ МЕРА | | | САНКЦИЈЕ | | | |
| По пријави | По службеној дужности | Остало | Без вођења поступка | УКУПНО | Усмено упозорење или наредба | Мере у записнику | Донето решења | Прекршајни налог | Пријава за прекршај | Кривична пријава | Пријава за привредни преступ |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| Уклањање дрвећа и растиња поред пута | 7 | 8 |  |  |  | 8 | 3 | 5 |  |  | 5 |  |  |
| Заузеће пута и путног земљишта | 28 | 28 |  |  |  | 28 | 2 | 25 |  | 2 |  |  |  |
| Радње које је забрањено вршити на путу | 9 | 9 |  |  |  | 9 | 2 | 7 |  | 1 |  |  |  |
| Изградња потпорног зида | 2 | 2 |  |  |  | 2 |  |  |  |  |  |  |  |
| Санација и реконструкција пута |  |  |  |  |  |  |  |  |  |  |  |  |  |
| Изградња путева и тротоара |  |  |  |  |  |  |  |  |  |  |  |  |  |
| Одржавање вертикалне, хоризонталне и светлосне саобраћајне сигнализације |  |  |  |  |  |  |  |  |  |  |  |  |  |
| Остало | 5 |  | 18 |  | 18 | 18 | 18 |  |  |  |  |  |  |
|  |  |  |  |  |  |  |  |  |  |  |  |  |  |
| У К У П Н О: | 51 | 47 | 18 |  | 18 | 65 | 25 | 37 |  | 3 | 5 |  |  |

**ГОДИШЊИ ИЗВЕШТАЈ**

**ИНСПЕКТОРА ЗА ЗАШТИТУ ЖИВОТНЕ СРЕДИНЕ**

**за 2018. годину**

***Надлежност***

Инспектор за заштиту животне средине прати стање, предлаже мере и врши надзор над применом закона и подзаконских аката из области заштите животне средине, поступања са отпадним материјама, заштити од нејонизујућих зрачења, заштити природе, заштити од буке у животној средини, поступању са хемикалијама, управљању отпадом и о процени утицаја на животну средину, доноси решења и налаже мере и прати њихово спровођење,

Инспектор за заштиту животне средине оквиру поверених послова врши инспекцијски надзор над применом следећих закона:

1. Закон о заштити животне средине ("Сл. Гласник РС", број 135/2004, 36/2009, 36/2009 – др.закон, 72/2009 - др.закон, 43/2011 – одлука УС, 14/2016, 76/2018 и 95/2018)

- Правилник о методологији за израду националног и локалног регистра извора загађивања, као и методологији за врсте, начине и рокове прикупљања података ("Сл. гласник РС", 91/2010 и 10/2013)

2. Закон о процени утицаја на животну средину ("Сл. гласник РС", број 135/2004 и 36/2009)

- Правилник о садржини захтева о потреби процене утицаја и садржини захтева за одређивање обима и садржаја студије о процени утицаја на животну средину ("Службени гласник РС", бр. 69/2005)

- Уредба о утврђивању листе пројеката за које је обавезна процена утицаја и листе пројеката за које се може захтевати процена утицаја на животну средину ("Сл. Гласник РС", број 114/2008)

3. Закон о стратешкој процени утицаја на животну средину ("Сл. гласник РС", број 135/2004 и 88/2010)

4. Закон о интегрисаном спречавању и контроли загађивања животне средине ("Сл. гласник РС", број 135/2004 и 25/2015)

- Уредба о утврђивању програма динамике подношења захтева за издавање интегрисане дозволе ("Сл. гласник РС", број 108/2008)

- Уредба о врстама активности и постројења за које се издаје интегрисана дозвола ("Сл. Гласник РС", број 84/2005)

5. Закон о управљању отпадом ("Сл. гласник РС", број 36/2009, 88/2010, 14/2016 и 95/2018)

- Правилник о обрасцу документа о кретању отпада и упутству за његово попуњавање ("Сл. гласник РС", 114/2013)

- Правилник о условима, начину и поступку управљања отпадним уљима ("Сл. гласник РС", 71/2010)

- Правилник о начину и поступку управљања отпадним гумама ("Сл. гласник РС", 104/2009 и 81/2010)

6. Закон о заштити од буке у животној средини ("Сл. Гласник РС", 36/2009 и 88/2010)

- Уредба о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини, ("Сл. гласник РС", бр. 75/2010)

- Правилник о методама мерења буке, садржини и обиму извештаја о мерењу буке ("Сл. гласник РС", бр. 72/2010)

- Правилник о буци коју емитује опрема која се употребљава на отвореном простору ("Сл. гласник РС", бр. 1/2013)

7. Закон о заштити ваздуха ("Сл. гласник РС", бр. 36/2009 и 10/2013)

- Уредба о мерењима емисија загађујућих материја у ваздух из стационарних извора загађивања ("Сл. гласник РС", бр. 5/2016)

- Уредба о граничним вредностима емисија загађујућих материја у ваздух из стационарних извора загађивања, осим постројења за сагоревање ("Сл. гласник РС", бр. 111/2015)

- Уредба о граничним вредностима емисија загађујућих материја у ваздух из постројења за сагоревање ("Сл. гласник РС", бр. 6/2016)

- Уредба о листи индустријских постројења и активности у којима се контролише емисија испарљивих органских једињења, о вредностима емисије испарљивих органских једињења при одређеној потрошњи растварача и укупним дозвољеним емисијама, као и шеми за смањење емисија ("Сл. гласник РС", 100/2011)

8. Закон о заштити од нејонизујућих зрачења ("Сл. гласник РС", број 36/2009)

- Правилник о изворима нејонизујућих зрачења од посебног интереса, врстама извора, начину и периоду њиховог испитивања ("Сл. гласник РС", број 104/2009)

- Правилник о границама излагања нејонизујућим зрачењима ("Сл. гласник РС", број 104/2009)

9. Закон о хемикалијама ("Сл. гласник РС", број 36/2009, 88/2010, 92/2011, 93/2012 и 25/2015)

Инспектор за заштиту животне средине оквиру изворне надлежности града Ужица врши инспекцијски надзор над следећим одлукама:

1. Одлука о мерама за заштиту од буке ("Сл. лист града Ужица", бр. 33-1/2015)

2. Одлука о MEРAMA ЗA заштитУ ваздуха од загађИВАња ("Сл. лист општине Титово Ужице", бр. 10/87)

***Начин вршења и усклађеност поступања са Законом о инспекцијском надзору***

Инспекцијски надзор над применом закона, подзаконских аката и градских одлука из надлежности инспектора вршен је као редован, ванредан, контролни и допунски, а према облику, као теренски и канцеларијски, на основу налога издатих од стране руководиоца у складу са Законом о инспекцијском надзору. О предстојећем инспекцијском надзору странке су обавештаване у складу са Законом.

Рад инспекције је прилагођен и усклађен са одредбама Закона о инспекцијском надзору. Измене у инспекцијском надзору инспекције, усклађене са Законом о инспекцијском надзору, карактерише:

* израда планова инспекцијског надзора;
* процена ризика;
* организација превентивног деловања;
* израда и припрема контролних листа инспекције;
* израда образаца записника, налога, решења и др. у складу са Законом;
* издавање налога за инспекцијски надзор;
* начин поступања према странкама у поступку, у смислу обавештења, начина вођења инспекцијског поступка, права и дужности странки у поступку и друго и
* вођење евиденције о инспекцијском надзору;
* израда извештаја о раду и стручна усавршавања за примену Закона.

***Подаци и информације о деловању инспекције***

У складу са чланом 44. тачка 1.-17. Закона о инспекцијском надзору (''Службени гласник РС'', број: 36/2015, 44/2018 – др.закон и 95/2018) којим су дефинисани елементи извештаја о делотворности инспекцијског надзора за 2018. годину, инспекција даје следеће податке и информације са објашњењима о свом деловању:

1. **Број спречених или битно умањених вероватних настанка штетних последица по законима заштићена добра, права и интересе (превентивно деловање инспекције)**

Као последица превентивног деловања инспекције у области заштите ваздуха, управљања отпадом и заштите природе дошло је до смањења броја наложених мера у односу на предходну годину и мањег броја пријава грађана према субјектима који поступају у складу са одговарајућим законом.

2. **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима (превентивно деловање инспекције)**

Саветодавна подршка субјектима назора и грађанима пружана је кроз обавештења приликом подношења захтева у форми упућивања на поступак решавања и законске одредбе, као и на потребу упознавања и коришћења контролних листи.

У 2018. години у функцији превентивног надзора извршено је 38 превентивних надзора.

**3. Ниво усклађености пословања и поступања надзираних субјеката са законом и другим прописом, који се мери помоћу контролних листи.**

Уочава се помак у нивоу усклађености и поступања надзираних субјеката са законом у области заштите ваздуха, управљања отпадом и заштите природе.

**4. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

Преко писарнице је примљено 33 предмета а по службеној дужности поступак је вођен у 150 предмета, што чини укупан број од 183 предмета.

Издата су 133 налога за инспекцијски надзор.

Предмети који су обрађивани односе се на инспекцијски надзор над одредбама Закона о заштити животне средине, Закона о процени утицаја на животну средину, Закона о заштити од нејонизујућих зрачења, Закона о заштити ваздуха, Закона о заштити природе, Закона о заштити од буке у животној средини, Закона о управљању отпадом и Одлуке о мерама за заштиту од буке града Ужица.

Највећи број предмета, укупно 68 односио се на проблем емисије загађујућих материја у ваздуху, 50 на проблем буке у животној средини и 34 на управљање отпадом.

Урађене су контролне листе у 77 случајева, највише из области заштите ваздуха (47) и заштите од буке (24).

Инспектор је наложио 98 мера у записницима и донео 52 решења.

Уручено је 6 прекршајних налога у вези заштите од буке.

За Одељење за заштиту животне средине инспектор је излазио на терен у вези испуњености услова за издавање дозвола за управљење отпадом, као и за потребе израде студија о процени утицаја на животну средину.

Током године обављена је стручна пракса са 5 студената Високе пословно-техничке школе у Ужицу, са укупно 75 радних дана праксе.

У 6 ситуација наложено је уклањање гмизаваца на територији града а у 9 захтева наложено је уклањање гнезда стршљенова.

Инспектор за заштиту животне средине града Ужица је присуствовао мерењима емисије загађујућих материја из емитера, мерењима буке, као и лимитирањима излазне снаге музичких уређаја у појединим угоститељским објектима.

У 2018. години настављено је са налагањем уградње лимитатора угоститељским објектима који организују тзв. ''живу музику'', како би проблем буке био мање изражен и са налагањем власницима котларница на угаљ (односи се на привредне субјекте, друга правна лица и предузетнике) прелазак на другу врсту енергента, како би се испунили услови заштите животне средине у погледу емисије загађујућих материја.

**5. Број утврђенх нерегистрованих субјеката и мере спроведене према њима**

Утврђена су 4 нерегистрована субјекта. Предмети су прослеђени надлежним инспекцијама - тржишној и туристичкој инспекцији.

**6. Мере предузете ради уједначавања праксе инспекцијског надзора и њихово дејство**

Уједначавање праксе у оквиру инспекције није вршено јер послове обавља само један инспектор.

Уједначавана је пракса са инспекторима других локалних самоуправа и републичким инспекторима преко надлежног министарства.

**7. Остварење плана и ваљаности планирања инспекцијског надзора, нарочито у односу редовних и ванредних инспекцијских надзора, број редовних инспекцијских надзора који нису извршени и разлози за то, као и број допунских налога за инспекцијски надзор**

План инспекцијског надзора за 2018. годину извршен је у обиму који је у њему наведен, при чему треба нагласити да број субјеката који подлежу редовном инспекцијском надзору превазилази физички обим могућих контрола од стране једног инспектора.

**8. Ниво координације инспекцијског надзора са инспекцијским надзором кога врше друге инспекције**

Остварена је добра координација и спровођење заједничких активности са републичким инспекторима из области заштите животне средине и комуналном инспекцијом.

**9. Материјални, технички и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултати предузетих мера**

Градске инспекције нису имале своје возило, што је значајно отежавало рад инспектора.

Послове је обављао један инспектор.

**10. Придржавање рокова прописаних за поступање инспекције**

Није било одступања у погледу рокова прописаних за поступање инспекције при чему треба имати у виду укупно трајање контрола. Притужби због ћутања администрације није било.

**11. Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

У 2018. години изјављена је једна жалба на решење инспектора и иста је прослеђена ресорном Министарству.

**12. Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле**

Није било притужби на рад инспектора.

**13. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**

Нису организоване обуке ни други облици стручног усавршавања инспектора.

**14. Иницијативе за измене и допуне закона и других прописа**

Иницијативе за дораду градских прописа из области заштите од буке и заштите ваздуха исказиване су кроз учешће у припреми измена прописа из наведених области.

**15. Мере и провере предузете у циљу потпуности и ажурности података у информационом систему**

Јединствени информациони систем није успостављен од стране надлежног министарства а у оквиру градске управе води се привремена електронска евиденција поступања инспектора.

**16. Исходи поступања правосудних органа по захтевима за покретање прекршајног поступка, пријаве за привредни преступ и кривичне пријаве које је поднела инспекција**

У 2018. години није било поднетих захтева за покретање прекршајног поступка, пријава за привредни преступ и кривичних пријава. Издато је 6 прекршајних налога.



**ГОДИШЊИ ИЗВЕШТАЈ**

**ГРАЂЕВИНСКЕ ИНСПЕКЦИЈЕ ЗА 2018. ГОДИНУ**

Грађевинска инспекција врши надзор над применом Закона о планирању и изградњи и других прописа и општих аката, стандарда, техничких норматива и норми квалитета, који се односе на пројектовање, грађење и реконструкцију објеката (високоградња, нискоградња и др.), на извођење појединих грађевинских радова на тим објектима и грађење објеката на прописан начин, доноси решења којима се покреће поступак озакоњења, врши надзор у складу са Законом о становању и одржавању зграда.

Инспекција у оквиру поверених послова врши инспекцијски надзор над применом следећих закона:

1. ЗАКОН О ПЛАНИРАЊУ И ИЗГРАДЊИ ("Сл. гласник РС", бр.72/2009, 81/2009, 64/2010-одлука УС, 24/2011, 121/2012, 42/2013- одлука УС, 98/2013- одлука УС, 132/2014, 145/2014 и 83/2018)

2. ЗАКОН О ОЗАКОЊЕЊУ ОБЈЕКАТА ("Сл. гласник РС", 95/2015 и 83/2018)

3. ЗАКОН О СТАНОВАЊУ И ОДРЖАВАЊУ ЗГРАДА ("Сл. гласник РС", бр 104 /2016)

***Начин вршења и усклађеност поступања са Законом о инспекцијском надзору***

Инспекцијски надзор над применом закона, подзаконских аката и градских одлука из надлежности инспектора вршен је као редован, ванредан, контролни и допунски, а према облику, као теренски и канцеларијски. налога издатих од стране руководиоца у складу са Законом о инспекцијском надзору. О предстојећем инспекцијском надзору странке су обавештаване у складу са Законом.

Рад инспекције је прилагођен и усклађен са одредбама Закона о инспекцијском надзору. Измене у инспекцијском надзору инспекције, усклађене са Законом о инспекцијском надзору, карактерише:

* израда планова инспекцијског надзора;
* процена ризика;
* организација превентивног деловања;
* израда и припрема контролних листа инспекције;
* израда образаца записника, налога, решења и др. у складу са Законом;
* издавање налога за инспекцијски надзор;
* начин поступања према странкама у поступку, у смислу обавештења, начина вођења инспекцијског поступка, права и дужности странки у поступку и друго и
* вођење евиденције о инспекцијском надзору;
* израда извештаја о раду и стручна усавршавања за примену Закона.

***Подаци и информације о деловању инспекције***

У складу са чланом 44. тачке 1.- 17. Закона о инспекцијском надзору (''Службени гласник РС'', број: 36/2015, 44/2018 – др.закон и 95/2018) којим су дефинисани елементи извештаја о делотворности инспекцијског надзора за 2018. годину, инспекција даје следеће податке и информације са објашњењима о свом деловању:

**1. Превентивно деловање инспекције (број спречених или битно умањених вероватних настанка штетних последица по законима заштићена добра, права и интересе (превентивно деловање инспекције, обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима)**

Превентивно деловање грађевинске инспекције огледало се у саветодавним инспекцијским контролама надзираних субјеката у оквиру редовних контрола у којима су надзирани субјекти упознавани са обавезама у току грађења.

**2. Ниво усклађености пословања и поступања надзираних субјеката са законом и другим прописом, који се мери помоћу контролних листи**

У највећем броју случајева поступање надзираних субјеката је било у границама прихватљивог ризика, а није било случајева у којима су констатоване незаконитости. Наложенa je само једна мера обуставе радова.

**3. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

У извештајном периоду примљена је укупно 81 пријава од стране грађана и вођено 106 предмета по службеној дужности. Решено је 57 предмета, а већи део преосталих предмета решен је без налога, у форми обавештења, односно упућени су на озакоњење. У прилогу је дат табеларни приказ контроле грађења објеката на основу Закона о планирању и изградњи.

У 2018. години донето је 3.623 решења о озакоњењу објеката.

У односу на претходну 2017. годину извршено је мање контрола грађења објеката по предметима покренутим на основу пријава грађана. Издато је више дозвола за изградњу, односно извођење радова у односу на претходне године, па се највећи део контрола сводио на праћење изградње, односно извођења радова. Одређен број записника рађен је по пријавама грађана, што касније није изискивало доношење решења, већ само достављање обавештења за странке.

Нису доношени закључци о дозволи извршења решења за случајеве у којима су искоришћене друге могућности решавања проблема (забрана коришћења објекта).

**4. Број утврђених нерегистрованих субјеката и мере спроведене према њима**

С обзиром на карактер надзора у 2018. години нису утврђени нерегистровани субјекти који обављају делатност грађења.

Грађевинска инспекција у 2018. години је поступала и по одредбама Закона о одржавању стамбених зграда, у делу контроле обавеза стамбене заједнице које се односе на одржавање зграда.

**5. Мере предузете ради уједначавања праксе инспекцијског надзора и њихово дејство**

Уједначавање праксе инспекцијског надзора вршено је у контактима са републичким грађевинским инспекторима и ресорним Министарством грађевинарства, као и на нивоу Одељења за инспекцијске послове.

Током априла 2018. године републички грађевински инспектор вршио је редовну котролу грађевинске инспекције града Ужица и у свом извештају наложио је одговарајуће мере за поступање.

**6. Остварење плана и ваљаност планирања инспекцијског надзора, нарочито у односу редовних и ванредних инспекцијских надзора, број редовних инспекцијских надзора који нису извршени и разлозима за неизвршење, као и број допунских налога за инспекцијски надзор**

Редовни надзори вршени су у случајевима предвиђеним законом. Треба нагласити да се наставља тренд умањене грађевинске активности у делу надлежности грађевинске инспекције (грађевинске дозволе и решења о извођењу радова).

Ванредни надзори су вршени по пријавама грађана. Уочава се смањење броја пријава грађана у вези са грађењем, што је делом последица Закона о озакоњењу објеката, као и олакшане процедуре издавања одговарајућих дозвола.

**7. Ниво координације инспекцијског надзора са инспекцијским надзором кога врше друге инспекције**

Приликом вршења инспекцијског надзора остварена је сарадња са осталим градским инспекцијама (комунална, саобраћајна, еколошка), као и са републичком инспекцијом (грађевинском, водном и др.).

**8. Материјални, технички и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултати предузетих мера**

Градске инспекције нису имале своје возило, што је значајно отежавало рад инспектора на терену.

**9. Придржавање рокова прописаних за поступање инспекције**

По већини предмета је поступано у року у складу са Законом о општем управном поступку а основни разлог кашњења у појединим предметима је чекање на стручно мишљење другог органа.

**10. Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

Против два решења инспектора изјављене су жалбе и оба решења су враћена на поновни поступак.

**11. Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле**

Писаних притужби на рад ове инспекције у току 2018. године није било.

**12. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**

Инспектор је имао два стручна саветовања у вези са применом Закона о озакоњењу објеката.

**13. Иницијатива за измене и допуне закона и других прописа**

Инспектори нису учествовали на јавним расправама и скуповима у вези са доношењем нових закона и изменама и допунама постојећих. Иницијатива према локалној самоуправи није било, јер се ова материја уређује на републичком нивоу.

**14. Мере и провере предузете у циљу потпуности и ажурности података у информационом систему**

Јединствени информациони систем није успостављен од стране надлежног министарства. У оквиру градске управе води се привремена електронска евиденција поступања инспектора.

**15. Исходи поступања правосудних органа по захтевима за покретање прекршајног поступка, пријаве за привредни преступ и кривичне пријаве које је поднела инспекција**

У 2018. години није било пријава правосудним органима.

**16. Поступак озакоњења**

Активности на завршетку пописа објеката и доношењу решења о рушењу којима се покреће поступак озакоњења настављене су и у 2018.години.

Донето је 3623 решења о озакоњењу објеката.

У поступку озакоњења присутни су проблеми са уручивањем решења и неажурном документацијом о грађењу на сеоском подручју (неуцртани објекти, нема доказа о старости објеката, нерешени имовински односи најчешће у делу нерасправљене заоставштине). Због свега наведеног изјављен је велики број приговора на донета решења и било је доста случајева понављања поступка са исправкама решења.



**ГОДИШЊИ ИЗВЕШТАЈ**

**ПРОСВЕТНОГ инспектора**

**ЗА 2018. ГОДИНУ**

***Надлежност***

Просветна инспекција је вршила надзор над спровођењем Закона о основама система образовања и васпитања (''Сл. гласник РС'', број 72/09,52/11, 55/13, 68/15 и 88/2017) и посебних закона и прописа донетих на основу њега и зависно од резултата надзора, изречене су мере и праћено њихово извршење, сходно члановима 5, 7, 9, 13. и 18. Закона о Просветној инспекцији (''Сл. гласник РС'', број 27/2018).

***Начин вршења и усклађеност поступања са Законом о инспекцијском надзору***

Инспекцијски надзор над применом закона и подзаконских аката из надлежности инспектора вршен је као редован, ванредан, контролни и допунски, а према облику, као теренски и канцеларијски. Надзор је вршен на основу налога издатих од стране руководиоца у складу са Законом о инспекцијском надзору. О предстојећем инспекцијском надзору странке су обавештаване у складу са Законом.

Рад инспекције је прилагођен и усклађен са одредбама Закона о инспекцијском надзору. Измене у инспекцијском надзору инспекције, усклађене са Законом о инспекцијском надзору, карактерише:

* израда планова инспекцијског надзора;
* процена ризика;
* организација превентивног деловања;
* израда и припрема контролних листа инспекције;
* израда образаца записника, налога, решења и др. у складу са Законом;
* издавање налога за инспекцијски надзор;
* начин поступања према странкама у поступку, у смислу обавештења, начина вођења инспекцијског поступка, права и дужности странки у поступку и друго и
* вођење евиденције о инспекцијском надзору;
* израда извештаја о раду и стручна усавршавања за примену Закона.

***Подаци и информације о деловању инспекције***

У складу са чланом 44. тачка 1.-17. Закона о инспекцијском надзору (''Службени гласник РС'', број: 36/2015, 44/2018 – др.закон и 95/2018) којим су дефинисани елементи извештаја о делотворности инспекцијског надзора за 2018. годину, инспекција даје следеће податке и информације са објашњењима о свом деловању:

У 2018. години планирано је да просветна инспекција изврши 20 редовних, 20 ванредних надзора, а контролне надзоре да спроводи, уколико одговорни у установи не поднесу благовремено детаљан извештај да су мере у остављеном року реализоване.

Редован надзор је реализован у 27, ванредни у 30 установа, а контролни надзор у 7 установа које обављају делатност предшколског, основног и средњег образовања и васпитања на подручју Ужица, што је изнад планираног броја.

Надзор је вршен на основу 64 издата налога за инспекцијски надзор и 64 обавештења, уручена надлежним у надзираном субјекту, сходно члану 16 Закона о инспекцијском надзору.

Ниво усклађености пословања и поступања надзираних субјеката са законом, провераван је применом контролних листи. Уочене су одређене неправилности у раду установа, отклоњене или битно умањене штетне последице по интерес ученика, деце и запослених лица и корективно се деловало кроз 76 наложених мера.

Ванредни надзор установа обављан је: по представкама родитеља деце, ученика, запослених и у надзору је проверавана валидност и веродостојност диплома, по захтевима средњих школа за верификацију нових образовних профила и по захтевима за верификацију делатности предшколске установе и основних школа. О свом поступању просветна инспекција је обавештавала друге надлежне органе, како би и они поступали у складу са овлашћењима: санитарну инспекцију за контролу хигијенско-техичких услова у школи и Школску управу за саветодавне послове и др.

Приоритетне активности просветне инспекције у 2018. години биле су:

- верификација основних школа и нових образовних профила за одрасле,

- упис деце и ученика у предшколску установу, основну и средњу школу,

- оцењивање ученика и

- пријем лица у радни однос.

У превентивном раду просветна инспекције је посебну пажњу поклонила праву детета и заштити од дискриминације.

О извршеном инспекцијском надзору у 2018. години сачињено је 64 акта који садрже налаз стања и наложено 76 мера, са остављеним примереним роком за њихово извршење. Према приспелим обавештењима и спроведеној контроли мера, све су мере благовремено извршене.

Припремани су месечни извештаји о раду просветне инспекције и достављани Градској управи и Министарству, а тематски извештаји достављани су по захтеву Министарства.

Инспекторка је присуствовала састанцима у Школској управи Ужице, где су разматране актуелне теме из надлежности просветне инспекције, доношени закључци и мере ради уједначавања ставова из праксе инспекцијског и стручно-педагошког надзора. Остварена је успешна и добра сарадња са интерресорном комисијом.

Није било пријава грађана да има нерегистрованих субјеката који се баве основним, средњим и предшколским образовањем у Ужицу у 2018. години.

Није било притужби на рад просветне инспекције у 2018. години, као ни у претходном периоду.

Поред наведених активности, остварена је сарадња и са другим институцијама које су у корелацији са образовно - васпитним радом установа (МУП Ужице, санитарна, здравствена и инспекција рада, Дом здравља у Ужицу, Дом ''Петар Радовановић'' у Ужицу, Национална служба за запошљавање - Филијала у Ужицу).

Просветна инспекција је присуствовала на 4 стручна скупа у организацији Министарства просвете, науке и технолошког развоја, ради квалитетнијег остваривања постављених циљева инспекцијског надзора сходно Закону о инспекцијском надзору.

| **Ред.**  **број:** | **Врсте података** | **Број** | **Редован надзор, број мера** | **контролни, ванредни, допунски надзор, број мера** |
| --- | --- | --- | --- | --- |
| информација/напомена /исход | |
| 1. | укупан број надзора: | 64 | 27/51 | 37/25 |
| 2. | укупан број РЕДОВНИХ надзора: | 27/51 | 27/51 | 0/0 |
|  |  |  | незнатан: 20 | |
| 3. | редован надзор (подаци о ризику): |  | низак: 7 | |
|  |  | средњи: 0 | |
|  |  | висок: 0 | |
|  |  | критичан: 0 | |
| 4. | контролни надзор: | 7 | 0 | 7/0 |
| 5. | ванредни надзор: | 30 |  | 30/25 |
| 6. | допунски надзор | 0 | 0 | 0 |
| 7. | Надзор који се односио на примену закона којим су уређене основе система образовања и васпитања и др. прописа у установама предшколскг васпитања и образовања | 5 | 2/3 | 3/2 |
| 8. | Надзор који се односио на примену закона којим су уређене основе система образовања и васпитања и др. прописа у установама основног образовања и васпитања | 41 | 18/29 | 23/13 |
| 9. | Надзор који се односио на примену закона којим су уређене основе система образовања и васпитања и др. прописа у установама средњег образовања и васпитања | 14 | 7/19 | 6/10 |
| 10. | Надзор који се односио на примену закона којим је уређено образовање одраслих и јавнопризнатих организатора активности и др. општих аката | 4 | 0/0 | 4/0 |
| 11. | Број надзора који се односио на примену закона којим је уређено високо образовање и др. општих акта | 0 | 0 | 0 |
| 12. | Број надзора који се односио на примену закона којим је уређен ученички и студентски стандард и др. општих акта | 0 | 0 | 0 |
| 13. | Надзор који се односио на примену закона који уређује заштиту становништва од изложености дуванском диму и др. општих акта | 6 | 6/0 | 0 |
| 14. | Нерегистровани субјекти, број и врста мера спроведених према истим |  |  |  |
|  | ***Предмет надзора и укупан број предложених и наложених превентивних мера и мера за откљањање незаконитости/неправилности***  ***нпр. у колони у редовном надзору***  ***2 (2), (4)***  ***То Значи: два редовна надзора у предмету надзора нпр. пријем у радни однос, две превентивне мере и четири мере за отклањање незаконитости/неправилности*** |  |  |  |
| 1. | Радно - правног статуса запослених | 2 |  | 2/1 |
| 2. | Обављања делатности | 6 | 2/1 | 4/1 |
| 3. | Законитости рада и аката установе и директора | 12 | 6/26 | 6/4 |
| 4. | Поступања по представкама заинтересованих лица | 1 |  | 1/1 |
| 5. | Пријема у радни однос | 8 | 4/8 | 4/2 |
| 6. | Испуњености услова за рад и обављање делатности - профили | 9 | 4/1 | 5/0 |
| 7. | Контроле уписа деце/ученика/стутената |  |  |  |
| 8. | Проглашавања технолошког вишка |  |  |  |
| 9. | Законитости организације и спровођења поправног испита | 0 | 0 | 0 |
| 10. | Провере веродостојности јавне исправе | 6 | 0 | 6/0 |
| 11. | Оцењивања - приговор на оцену | 0 | 0 | 0 |
| 12. | Оцењивања - жалба на закључну оцену | 0 | 0 | 0 |
| 13. | Оцењивања - жалба на испит | 0 | 0 | 0 |
| 14. | Заштите права деце/ученика/студената - дискриминација | 0 | 0 | 0 |
| 15. | Заштите права деце/ученика/студената - насиље, злостављање и занемаривање | 0 | 0 | 0 |
| 16. | Заштите других права деце/ученика/студената | 0 | 0 | 0 |
| 17. | Редовности похађања наставе | 0 | 0 | 0 |
| 18. | Контроле поступања установе по препорукама Заштитника грађана | 0 | 0 | 0 |
| 19. | Основног образовања одраслих | 0 | 0 | 0 |
| 20. | Избора у звање наставника | 0 | 0 | 0 |
| 21. | Преиспитивања поступка избора ученика/спортисте генерације | 0 | 0 | 0 |
| 22. | Избора уџбеника у складу са чл. 33. и 34. важећег Закона о уџбеницима | 0 | 0 | 0 |
| 23. | Заштита наставника, запослених од насиља и малолетничке делинквенције | 0 | 0 | 0 |
| 24. | Акредитације високошколске установе/студијског програма/јединице ван седишта установе и (или) издавање (допуна) решења о дозволи за рад | 0 | 0 | 0 |
| 25. | Други предмети надзора и изречене мере: | 0 | 0 | 0 |
| 26. | Певентивно деловање, стручна и саветодавна подршка надзираним субјектима | 14 | 5/15 | 9/16 |
| **27.** | Решења у првом степену и предмет надзора (*број решења и кратко описати предмет надзора)* | 0 | 0 | 0 |
| **27. А.** | Решења у првом степену - укупан број наложених мера | 0 | 0 | 0 |
| 28. | Жалбе на решења/решења у другом степену | 0 | 0 | 0 |
| 29. | Управни спорови | 0 | 0 | 0 |
| 30. | Притужбе на рад инспекције, исходи, области рада на које су се односиле | 0 | 0 | 0 |
| 31. | Захтеви за покретање прекршајног поступка | 0 | 0 | 0 |
| 32. | Захтеви за покретање судског поступка | 0 | 0 | 0 |
| 33. | Координација инспекцијског надзора са инспекцијским надзором кога врше друге инспекције | 0 | 0 | 0 |
| ***34.*** | *Прослеђени предмети, број:* | 0 | 0 | 0 |
| *34.А* | *Надзор над радом инспектора – број инструкција* | 0 | 0 | 0 |
| *34.Б* | *Надзор над радом инспектора – број мера* | 0 | 0 | 0 |
| *34.В* | *Извештаји, обавештења о повереним пословима, број:* | 0 | 0 | 0 |
| *34.Г* | *Сарадња са Заштитником грађана, Повереником, број:* | 0 | 0 | 0 |
| *34.Д* | *Сарадња са другим министарствима, другим државним органима и организационим јединицама Министарства, број:* | 0 | 0 | 0 |

|  |  |  |
| --- | --- | --- |
| НАЧЕЛНИК  ОДЕЉЕЊА ЗА ИНСПЕКЦИЈСКЕ ПОСЛОВЕ  Слободан Ристовић |  | НАЧЕЛНИК ГРАДСКЕ УПРАВЕ  Зоран Милитаров |